hotchpotch/miracl-hf-unified huggingface dataset:
สโมสรฟุตบอลบาเยิร์นมิวนิกในฤดูกาล 2015–16
การแข่งขัน ฤดูกาล 2015–16 ของ สโมสรฟุตบอลบาเยิร์นมิวนิก ซึ่งเป็นฤดูกาลที่ 113 ของสโมสร และเป็นฤดูกาลที่ 53 ของการได้อยู่บนลีกสูงสุด. โดยเริ่มฤดูกาลตั้งแต่วันที่ 1 กรกฎาคม ค.ศ. 2015 ถึง 30 มิถุนายน ค.ศ. 2016.
ผู้จัดจำหน่าย: อาดิดาส / ผู้สนับสนุน: ดอยท์สเชอ เทอเลอคอม
ณ วันที่ 21 พฤษภาคม ค.ศ. 2016
! colspan="14" | ผู้เล่นที่ไม่ได้อยู่กับทีมหลังจากเริ่มต้นฤดูกาล.
มัตเตโอ เรนซี
มัตเตโอ เรนซี (; เกิด 11 มกราคม พ.ศ. 2518) เป็นนายกรัฐมนตรีคนที่ 56 ของประเทศอิตาลี ดำรงตำแหน่งระหว่าง 22 กุมภาพันธ์ พ.ศ. 2557 - 12 ธันวาคม พ.ศ. 2559 และเลขาธิการพรรคประชาธิปไตยตั้งแต่ 15 ธันวาคม พ.ศ. 2556 เขาลาออกจากตำแหน่งนายกรัฐมนตรีเนื่องด้วยความพ่ายแพ้ต่อการสนับสนุนลงประชามติแก้ไขรัฐธรรมนูญ
โดยก่อนหน้านี้เขาเคยดำรงตำแหน่งประธานจังหวัดฟลอเรนซ์ ตั้งแต่ พ.ศ. 2547 ถึง พ.ศ. 2552 และนายกเทศมนตรีเมืองฟลอเรนซ์ตั้งแต่ พ.ศ. 2552 ถึง พ.ศ. 2557
หม่า อิงจิ่ว
หม่า อิงจิ่ว ( ; เกิด 13 กรกฎาคม พ.ศ. 2493) เป็นนักการเมืองชาวไต้หวัน และเป็นอดีตประธานาธิบดีของสาธารณรัฐจีน ตั้งแต่ปี 2551 ถึง 2559 ซึ่งเป็นคนแรกที่เกิดหลังจากที่สาธารณรัฐจีนย้ายมายังเกาะไต้หวัน หม่าอิงจิ่ว ครอบครัวพ่อ แม่ หม่านั้นมาจาก เมือง เหิงซาน มณฑล หูหนานประเทศจีนเมื่อ พรรคก๊กมินตั๋งแพ้สงครามกลางเมืองครอบครัวหม่าก็อพยพจากจีนแผ่นดินใหญ่มาที่ฮ่องกง หม่าอิงจิ่วจึงเกิดที่ฮ่องกง จึงอยุ่ที่ฮ่องกง 1ปีจึงย้ายไปเกาะไต้หวัน ก่อนหน้านี้เคยดำรงตำแหน่งรัฐมนตรีว่าการกระทรวงยุติธรรม (พ.ศ. 2536 - พ.ศ. 2539 และนายกเทศมนตรีเมืองไทเป (พ.ศ. 2541 - พ.ศ. 2549) นอกจากนี้เขายังเป็นประธานพรรคก๊กมินตั๋ง (KMT) ใน พ.ศ. 2548 - พ.ศ. 2550 และ พ.ศ. 2552 - พ.ศ. 2557 หม่าได้รับการเลือกตั้งเป็นประธานาธิบดี โดยได้รับ 58.45% ของคะแนนเสียงทั้งหมดในการเลือกตั้งประธานาธิบดีพ.ศ. 2551 และอีกครั้งในการเลือกตั้งพ.ศ. 2555 ได้ 51.6% ของคะแนนเสียงทั้งหมด เขาสาบานตนเข้ารับตำแหน่งประธานาธิบดีเมื่อวันที่ 20 พฤษภาคม พ.ศ. 2551 และสาบานตนในฐานะประธานพรรคก๊กมินตั๋งเมื่อวันที่ 17 ตุลาคม พ.ศ. 2552 เขาลาออกจากตำแหน่งประธานพรรคก๊กมินตั๋ง 3 ธันวาคม พ.ศ. 2557
ยศทหารกองทัพบกสาธารณรัฐจีน
ระบบยศทหารของกองทัพบกสาธารณรัฐจีน () โดยกองทัพปฏิวัติแห่งชาติจีน ได้รับแบบธรรมเนียมทหารมาจากเวร์มัคท์ ระหว่างสมัยของ ความร่วมมือทางทหาร ในปี ค.ศ. 1930 ภายหลังทศวรรษที่ 1950 ได้มีการเปลี่ยนระบบยศตามแบบกองทัพบกสหรัฐอเมริกา ยศชั้นนายพลของกองทัพบกไต้หวันนั้น นายพลหนึ่งดาว ไม่นิยมแบบธรรมเนียมฝรั่งเศส "พลจัตวา" แต่จะยึดตามแบบเยอรมนีที่เรียกว่า "พลตรี"
โรงเรียนจ่านกร้อง
โรงเรียนจ่านกร้อง (อังกฤษ: Janokrong School) เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ ถนนจ่านกร้อง ตำบลในเมือง อำเภอเมืองพิษณุโลก จังหวัดพิษณุโลก มีชื่อเสียงจากรายการชิงช้าสวรรค์ ออกอากาศทางช่อง WorkPoint และ ช่อง 9 ในปี 2548 - 2549 - 2550 - 2551 - 2557ได้รับรางวัลแชมป์ออฟเดอะแชมป์พระราชทาน จากสมเด็จพระเทพฯรัตนราชสุดาสยามบรมราชกุมารี ทำให้เป็นที่รู้จักในวงการเพลงลูกทุ่ง ในด้านเทคโนโลยีนักเรียนมีความเป็นเลิศทางด้านทักษะคอมพิวเตอร์ มีผลงานเป็นที่ประจักษ์โดยการได้รับรางวัลชนะเลิศสูงสุดของประเทศในระดับโรงเรียนมัธยมศึกษาทั่วประเทศการแข่งขันทักษะคอมพิวเตอร์ในการแข่งขันศิลปหัตถกรรมนักเรียนระดับชาติ และเคยร่วมการแข่งขันในระดับนานาชาติ
โรงเรียนจ่านกร้อง ก่อตั้งเมื่อวันที่ 17 มกราคม พ.ศ. 2504 เปิดสอนระดับประถมศึกษาตอนปลาย ในช่วงนั้น นายมานะ เอี่ยมสกุล อาจารย์ใหญ่โรงเรียนพิษณุโลกวิทยาคม รักษาการในตำแหน่งอาจารย์ใหญ่
ดูเพิ่ม
ตราแผ่นดินของปาปัวนิวกินี
ตราแผ่นดินของประเทศปาปัวนิวกินีเป็นสัญลักษณ์รูปนก วงศ์นกปักษาสวรรค์  ฐานรองข้างเป็นทวน และกลองคันดู ("Kundu") ประกาศใช้ในวันที่ 16 กันยายน พ.ศ. 2518
ไอโฟน 6เอส
ไอโฟน 6เอส และ ไอโฟน 6เอส พลัส เป็นสมาร์ตโฟนที่ผลิตและจัดจำหน่ายโดยบริษัทแอปเปิล เปิดตัวเมื่อวันที่ 9 กันยายน 2558 และวางจำหน่ายครั้งแรกในวันที่ 25 เดือนและปีเดียวกัน โดยนอกจากมีสีเงิน สีเทาสเปซเกรย์ และสีทองเช่นเดียวกับไอโฟน 6/6 พลัส แล้ว ยังเพิ่มสีทองกุหลาบ (โรสโกลด์)
ตัวเครื่อง 6เอส มีการออกแบบคล้ายกับไอโฟน 6 แต่มีการปรับเปลี่ยนวัสดุให้มีความแข็งแรง ชิพประมวลผลแบบใหม่ ปรับปรุงกล้องหลังจากเดิม 8 เมกะพิกเซล เป็น 12 เมกะพิกเซล โดยสามารถถ่ายวิดีโอความละเอียด 4K นอกจากนี้ไอโฟส 6เอส มีการแนะนำถึงคุณสมบัติพิเศษเพิ่มระบบสัมผัสแบบสามมิติ (3D Touch) ซึ่งปรับไปตามแรงน้ำหนักในการกด
สนามกีฬาแห่งชาติลาว
สนามกีฬาแห่งชาติลาว หรือชื่ออย่างเป็นทางการ สนามกีฬาเจ้าอนุวงศ์  () ซึ่งยังเป็นที่รู้จักกันในนาม "สนามกีฬาแขวงเวียงจันทน์" เป็นสนามกีฬาอเนกประสงค์ในเวียงจันทน์ ประเทศลาว ส่วนใหญ่จะใช้สำหรับการแข่งขันฟุตบอล สนามกีฬานี้สามารถจุคนชมได้ถึง 15,000 คน ตั้งแต่ปี พ.ศ. 2551 บางส่วนของการแข่งขันลาวพรีเมียร์ลีกจัดขึ้นที่สนามนี้
เวียงจันทน์ใหม่
เวียงจันทน์ใหม่ เป็นหนังสือพิมพ์ที่เผยแพร่เป็นภาษาลาวในประเทศลาว เผยแพร่โดยรัฐบาลลาว หนังสือพิมพ์เวียงจันทน์ใหม่สะท้อนให้เห็นถึงฐานะของรัฐบาลลาวและพรรคคอมมิวนิสต์
โทรคมนาคมกัมพูชา
โทรคมนาคมกัมพูชา ( "ทูรคมนาคมน์กมฺพุชา"; ) เป็นรัฐวิสาหกิจหนึ่งของประเทศกัมพูชา เป็นบริษัทโทรคมนาคมหลักของประเทศ เดิมกระทรวงไปรษณีย์และโทรคมนาคมกัมพูชาดำเนินเครือข่ายโทรคมนาคมด้วยตนเองมาจนก่อตั้งบริษัทนี้ขึ้นใน ค.ศ. 2006 สำนักงานใหญ่ของบริษัทตั้งอยู่ในกรุงพนมเปญ และให้บริการทุกท้องที่ในประเทศ
ปัจจุบัน โทรคมนาคมกัมพูชา ผู้ดำเนินกิจการโทรคมนาคมหลัก และแคมเน็ตอินเทอร์เน็ตเซอร์วิส (Camnet Internet Service) ผู้ให้บริการอินเทอร์เน็ต ปฏิบัติงานในความกำกับดูแลของกระทรวงข้างต้น
เจมส์ แฮร์ริสัน
เจมส์ คริสโทเฟอร์ แฮร์ริสัน () ชาวออสเตรเลีย ได้บริจาคเลือดมาแล้วมากกว่า 1,100 ครั้งในตลอดระยะเวลา 60 ปี จนได้รับฉายาว่า "The man with golden arm" ผ่านการเจาะเลือดมานับไม่ถ้วน
สิ่งที่ทำให้เขาบริจาคเลือดเรื่อยมานั้นเริ่มมาจากแพทย์ได้ตรวจพบว่าเขามีสารภูมิต้านทานชนิดพิเศษอยู่ในเลือด สามารถต่อสู้กับโรคร้ายแรงได้หลายชนิด และเลือดคุณสมบัติพิเศษแบบนี้เป็นที่ต้องการอย่างมากในทางการแพทย์ น้อยคนนักที่จะมี เขาจึงตัดสินใจบริจาคเลือดตั้งแต่นั้นเป็นต้นมา
รักบี้ยูเนียน
รักบี้ยูเนียน () หรือเรียกสั้น ๆ ว่า รักบี้ (rugby) เป็นกีฬาประเภททีมที่ต้องปะทะกัน เล่นระหว่างสองทีมโดยแต่ละทีมมีผู้เล่น 15 คน ซึ่งกีฬานี้มีต้นกำเนิดมาจากประเทศอังกฤษในครึ่งแรกของศตวรรษที่ 19
รักบี้ เป็นกีฬาที่ตั้งชื่อเพื่อเป็นเกียรติแก่โรงเรียนรักบี้ ที่เมืองรักบี้ ในวอริกเชียร์ ประเทศอังกฤษ ที่เป็นจุดกำเนิดของกีฬาประเภทนี้ โดยเกิดขึ้นเมื่อปี ค.ศ. 1825 ในการแข่งขันฟุตบอลระหว่างโรงเรียน เมื่อมีเด็กนักเรียนคนหนึ่งชื่อ วิลเลียม เวบบ์ เอลลิส เกิดความคิดนอกกรอบขึ้นมาว่าทำไมฟุตบอลจึงต้องเล่นด้วยเท้าเท่านั้น จึงหยิบลูกฟุตบอลขึ้นมาอุ้มและวิ่งเข้าประตู ทั้ง ๆ ที่อยู่ในระหว่างการแข่งขัน เอลลิสจึงถูกลงโทษอย่างหนัก แต่นั่นก็ถือได้ว่าเป็นจุดกำเนิดของกีฬารักบี้เป็นต้นมา
แซเวียร์ เฮอร์เบิร์ต
แซเวียร์ เฮอร์เบิร์ต (; 15 พฤษภาคม ค.ศ. 1901 – 10 พฤศจิกายน ค.ศ. 1984) เป็นนักเขียนชาวออสเตรเลีย มีชื่อเกิดว่าแอลฟริด แจ็กสัน เป็นบุตรนอกสมรสของเบนจามิน ฟรานซิส เฮอร์เบิร์ตและเอมี วิกตอเรีย สแกมเมลล์ เฮอร์เบิร์ตเริ่มทำงานครั้งแรกที่ร้านขายยาขณะอายุได้ 14 ปี ก่อนจะเรียนด้านเภสัชศาสตร์ที่วิทยาลัยเทคนิคเพิร์ท ต่อมาเขาย้ายไปที่เมลเบิร์น เพื่อเรียนวิชาแพทย์ที่มหาวิทยาลัยเมลเบิร์น พร้อมกับเริ่มเขียนเรื่องสั้น เฮอร์เบิร์ตออกนวนิยายเรื่องแรก "Capricornia" ในปี ค.ศ. 1938 และออกผลงานอีกหลายเล่มตามมา จนในปี ค.ศ. 1975 เขาได้ตีพิมพ์ "Poor Fellow My Country" ซึ่งเป็นนวนิยายออสเตรเลียที่ยาวที่สุดในโลก นิยายเรื่องนี้ได้รับรางวัลไมลส์ แฟรงคลินในปีเดียวกัน
แซเวียร์ เฮอร์เบิร์ตเสียชีวิตในปี ค.ศ. 1984 ขณะมีอายุได้ 83 ปี
แฮนด์บอลชายหาดชิงแชมป์โลก
แฮนด์บอลชายหาดชิงแชมป์โลก () เป็นการแข่งขันแฮนด์บอลชายหาดชายและหญิงระหว่างประเทศ
แฮนด์บอลชายชิงแชมป์โลก
แฮนด์บอลชายชิงแชมป์โลก () เป็นการแข่งขันแฮนด์บอลชายระหว่างประเทศ
โปโลน้ำชิงแชมป์โลก
โปโลน้ำชิงแชมป์โลก () เป็นการแข่งขันโปโลน้ำระหว่างประเทศ
Participation details
ทางแยกต่างระดับหนองขาม
ทางแยกต่างระดับหนองขาม () เป็นทางแยกต่างระดับแห่งหนึ่งในจังหวัดชลบุรี เป็นจุดตัดระหว่างทางหลวงพิเศษหมายเลข 7 กับทางหลวงแผ่นดินหมายเลข 331
รตวรรณ ออมไธสง
รตวรรณ ออมไธสง (ชื่อเล่น: มิน,เนย) เป็น นักแสดง ชาวไทย
มิน รตวรรณ ออมไธสง เกิดวันที่ 25 กรกฎาคม พ.ศ. 2531 เป็นชาวจังหวัดนครราชสีมา จบการศึกษา ระดับมัธยมศึกษา โรงเรียนสุรนารีวิทยา จบการศึกษาปริญญาตรี จาก คณะศิลปกรรมศาสตร์ มหาวิทยาลัยศรีนครินทรวิโรฒ จบการศึกษาระดับปริญญาโทจาก คณะอักษรศาสตร์ จุฬาลงกรณ์มหาวิทยาลัย (เอกศิลปการละคร)
รักบี้โลก
รักบี้โลก () เป็นองค์กรที่ดำเนินการในกีฬารักบี้ยูเนียนระหว่างประเทศ สำนักงานตั้งอยู่ที่เมือง ดับลิน, สาธารณรัฐไอร์แลนด์
รักบี้ยูเนียนทีมชาติไทย
รักบี้ยูเนียนทีมชาติไทยเป็นตัวแทนของประเทศไทยในการแข่งขันรักบี้ยูเนียนระหว่างประเทศ และอยู่ภายใต้การบริหารของสมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ โดยประเทศไทยยังไม่เคยเข้ารอบรักบี้ชิงแชมป์โลกมาก่อน แต่ได้มีสิทธิ์เล่นในรอบคัดเลือกโซนเอเชียตั้งแต่ รักบี้ชิงแชมป์โลก 1999 เป็นต้นมา
สมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ ได้ถือกำเนิดขึ้นเมื่อ ปีพุทธศักราช 2481 เสด็จในกรมหมื่นพิทยาลงกรณ์ ได้มีการประชุมปรึกษาหารือเพื่อจัดตั้งองค์กรขึ้นบริหารงานรักบี้ฟุตบอล คือตั้งเป็น “ยูเนี่ยน” โดยใช้ชื่อว่า “สยามรักบี้ฟุตบอลยูเนี่ยน” (Siam Rugby Football Union) มีทีทำการอยู่ที่ ราชกรีฑาสโมสร ถนนสนาม ปทุมวัน พระนคร โดยมีกรมหมื่นพิทยาลงกรณ์ ทรงเป็นองค์นายก และหม่อมเจ้าจันทร์รัชนี เป็นเลขานุการ และได้จดทะเบียนถูกต้องตามกฎหมาย เมื่อเดือนตุลาคม ปีพุทธศักราช 2482 เพื่อส่งเสริมกีฬาชนิดนี้ และได้มีการเรียกประชุมผู้สนใจเป็นครั้งแรกที่ราชกรี่ฑาสโมสร และได้มีการจัดการแข่งขันชิงถ้วยระหว่างสมาชิกเป็นครั้งแรก เป็นการแข่งขันชิง ”ถ้วยบริติชเคาน์ซิล” (British Council Cup) ท่านเอกอัคราชทูตอังกฤษประจำประเทศไทย จัดหาถ้วยมามอบให้และได้ใช้เป็นถ้วยแข่งขันมาจนทุกวันนี้ ทำให้กิจการสมาคมฯ รุดหน้า มีทีมสมัครเข้าเป็นสมาชิกและส่งทีมเข้าร่วมการแข่งขันหลายสถาบัน รวมทั้งการแข่งขันประเภทนักเรียน
ฮอกกี้ชิงแชมป์โลก
ฮอกกี้ชิงแชมป์โลก () เป็นการแข่งขันField hockeyระหว่างประเทศ
สงครามกอล
สงครามกอล เป็นชุดการทัพซึ่งจูเลียส ซีซาร์ โปรกงสุลโรมัน เป็นผู้ดำเนินต่อชนเผ่ากอลหลายเผ่า สงครามกินเวลาตั้งแต่ 58 ปีก่อน ค.ศ. ถึง 50 ปีก่อน ค.ศ. จนลงเอยด้วยยุทธการที่อะลีเซียที่เด็ดขาดใน 52 ปีก่อน ค.ศ. ซึ่งชัยชนะอย่างสมบูรณ์ของโรมันส่งผลให้สาธารณรัฐโรมันขยายเหนือทั้งกอล (ประเทศฝรั่งเศสและเบลเยียมในปัจจุบันเป็นหลัก) แม้ว่าเผ่ากอลจะมีความเข้มแข็งทางทหารสูสีกับโรมัน แต่ความแตกแยกภายในทำให้ซีซาร์คว้าชัยได้โดยง่าย และความพยายามของเวอร์ซินเกโทริกซ์ (Vercingetorix) ในการผนึกชาวกอลต่อการบุกครองของโรมันสายเกินไป สงครามนี้ปูทางให้จูเลียส ซีซาร์กลายเป็นผู้ปกครองสาธารณรัฐโรมันแต่ผู้เดียว
แม้ซีซาร์พรรณนาการบุกครองนี้ว่าเป็นการปฏิบัติตัดหน้าข้าศึกและเด็ดขาด แต่นักประวัติศาสตร์ส่วนใหญ่ตกลงว่าสงครามนี้ส่วนใหญ่ต่อสู้เพื่อส่งเสริมอาชีพทางการเมืองของซีซาร์และจ่ายหนี้สินมหาศาลของเขา กระนั้น สงครามกอลยังมีความสำคัญทางทหารอย่างมากต่อชาวโรมัน เพราะโรมันถูกชนเผ่าพื้นเมืองทั้งที่อาศัยอยู่ในกอลและเหนือไปกว่านั้นโจมตีหลายครั้ง การพิชิตกอลทำให้โรมันควบคุมแม่น้ำไรน์ซึ่งเป็นพรมแดนธรรมชาติ จูเลียส ซีซาร์อธิบายสงครามกอลในหนังสือ "Commentarii de Bello Gallico" (ความเห็นต่อสงครามกอล) ของเขา ซึ่งยังเป็นแหล่งข้อมูลทางประวัติศาสตร์ที่สำคัญที่สุดต่อสงครามนี้
หลอดทดลอง
หลอดทดลอง () เป็นเครื่องแก้วที่ใช้ในห้องปฏิบัติการทำด้วยหลอดแก้วหรือพลาสติกสีใส ความยาวประมาณนิ้วมือ มีปากเปิดด้านบนและส่วนใหญ่มีก้นกลมมน หลอดทดลองนั้นมีหลายขนาด ความกว้างมีตั้งแต่ 10 ถึง 20 มม. ส่วนความยาวมีตั้งแต่ 50 ถึง 200 มม. ส่วนใหญ่ด้านบนมีปากที่บานออกเพื่อช่วยในการเทของเหลว และยังช่วยในการแยกหลอดทดลองออกจากหลอดเพาะเชื้อ (culture tube) ซึ่งมีปากตรงหรือเป็นเกลียวเพื่อปิดฝาอีก หลอดทดลองมีทั้งแบบก้นเป็นทรงแบน ทรงกลม หรือ ทรงกรวย นอกจากนี้หลอดทดลองบางอันยังผลิตขึ้นมาเพื่อให้เข้ากับจุกปิดแบบแก้ว หรือฝาเกลียว บนหลอดทดลองมักมีจุดที่เป็นผิวด้านสำหรับทำเครื่องหมายด้วยดินสอ หรือจุดที่เคลือบเงาไว้สำหรับการเขียน
หลอดทดลองถูกใช้อย่างแพร่หลายในหมู่นักเคมี เพื่อบรรจุ ผสม หรือ ให้ความร้อนแก่สารเคมีที่เป็นของแข็งหรือของเหลว โดยเฉพาะในการทดลองเชิงคุณภาพ (qualitative experiments) ก้นที่กลมและหลอดที่ตั้งตรง ให้ประโยชน์หลายด้าน เช่น ช่วยลดมวลที่สูญเสียเวลาเท ทำความสะอาดง่ายขึ้น และทำให้การเฝ้าดูสิ่งที่บรรจุอยู่ภายในได้ง่ายขึ้น หลอดที่ยาวและปากที่แคบช่วยลดการกระจายตัวของก๊าซและไอน้ำสู่สิ่งแวดล้อม
หลอดทดลองซึ่งบรรจุน้ำไว้จนเต็มยังสามารถนำไปคว่ำบนบีกเกอร์ที่เต็มไปด้วยน้ำเพื่อเก็บกักก๊าซ เช่น ในการสาธิตการแยกหรือสกัดสารเคมีด้วยกระแสไฟฟ้า (electrolysis) นอกจากยังมีหลอดทดลองขนาดใหญ่สำหรับต้มของเหลวโดยเฉพาะซึ่งเรียกว่า boiling tube
โดยปกติแล้วหลอดเพาะเชื้อจะถูกใช้ในชีววิทยาเพื่อเลี้ยงสิ่งมีชีวิตหลากหลายชนิด เช่น รา แบคทีเรีย ต้นอ่อน เนื้อเยื่อพืช และ อื่นๆ โดยทางการแพทย์หลอดเพาะเชื้อยังถูกใช้เพื่อเก็บตัวอย่างเลือดหรือของเหลวอืน ๆ
นอกจากนี้บางทียังมีการใช้หลอดทดลองนอกห้องปฏิบัติการ เช่น ใช้เป็นแจกันใส่ดอกไม้หรือแม้แต่ใช้ใส่เครื่องปรุงอาหาร
หลอดเพาะเชื้อปกติจะทำจากพลาสติกใสเช่น พอลิสไตรีน หรือ พอลิพรอพิลีน (polypropylene) โดยการฉีดเข้าไปในแม่พิมพ์ และส่วนใหญ่จะทิ้งเมื่อใช้เสร็จ
หลอดทดลองบางทีอาจมากับสารที่เตรียมไว้แล้วในหลอด ตัวอย่างเช่น หลอดหัวฟ้า (blue top tube) ซึ่งคือหลอดทดลองขนาด 5 มล. บรรจุด้วยโซเดียมซิเตรทที่ทำงานเป็นสารต้านการจับตัวเป็นก้อนและใช้สำหรับการเก็บตัวอย่าง
ซังตาไร
ซังตาไร (, ) เป็นเมืองและเทศบาลที่ตั้งอยู่ในเขตซังตาไรทางตอนกลางของประเทศโปรตุเกส ณ ปี ค.ศ. 2011 ในเขตเทศบาลมีประชากร 61,752 คน บนพื้นที่ 552.54 ตารางกิโลเมตร เฉพาะตัวเมืองมีประชากร 29,929 คน ณ ปี ค.ศ. 2012
พรรคประชาธิปไตยญี่ปุ่น
พรรคประชาธิปไตยญี่ปุ่น (,DPJ) พรรคการเมืองทางสายกลางของญี่ปุ่นซึ่งมีขนาดใหญ่เป็นอันดับ 2 รองจาก พรรคเสรีประชาธิปไตย หรือ แอลดีพี
พรรคประชาธิปไตยญี่ปุ่น หรือ ดีพีเจ ก่อตั้งขึ้นเมื่อวันที่ 27 เมษายน 2541 โดยเกิดจากการยุบรวมพรรคทั้งหมด 4 พรรคอันมี พรรคประชาธิปไตยญี่ปุ่น เป็นแกนนำเข้าด้วยกัน
ในการเลือกตั้งทั่วไปเมื่อปี 2552 พรรคประชาธิปไตยญี่ปุ่นซึ่งนำโดยนาย ยุกิโอะ ฮะโตะยะมะ สามารถเอาชนะ พรรคเสรีประชาธิปไตย แล้วได้เป็นแกนนำจัดตั้ง รัฐบาล โดยมีนายฮะโตะยะมะเป็น นายกรัฐมนตรี แต่ในการเลือกตั้งทั่วไปเมื่อปี 2555 พรรคประชาธิปไตยญี่ปุ่นได้พ่ายแพ้แก่พรรคเสรีประชาธิปไตยทำให้ทางพรรคต้องกลับมาเป็นพรรคฝ่ายค้านอีกครั้ง
วันที่ 27 มีนาคม พ.ศ. 2559 พรรคประชาธิปไตยญี่ปุ่นได้ทำการยุบรวมพรรคเข้ากับ พรรคนวัตกรรมญี่ปุ่น หรือ เจไอพี พรรคฝ่ายค้านอันดับ 3 ของญี่ปุ่นโดยใช้ชื่อพรรคใหม่นี้ว่า พรรคประชาธิปไตย
ลูอิซา แกกา
ลูอิซา แกกา (; 4 พฤศจิกายน ค.ศ. 1988 —) เป็นนักกรีฑาชาวแอลเบเนีย
อำเภอฟ็องโถ
อำเภอฟ็องโถ () เป็นอำเภอของจังหวัดลายเจิวตั้งอยู่ในภาคตะวันตกเฉียงเหนือ ในปีค.ศ. 2003 อำเภอนี้ประชากร 49,169 คน มีเนื้อที่ทั้งหมด 819 ตารางกิโลเมตร และมีเมืองหลักคือ ฟ็องโถ
หน่วยสืบสวนแห่งนาวิกโยธิน
เอ็นซีไอเอส () เป็นละครชุดที่ออกอากาศทางสถานีโทรทัศน์ซีบีเอสในสหรัฐอเมริกา เป็นเรื่องราวการสืบสวนของหน่วยสืบสวนอาชญากรรมทหารเรือและนาวิกโยธินแห่งสหรัฐอเมริกา โดยจะเน้นไปที่การสืบสวนอาชญากรรม ปฏิบัติการ และการก่อการร้ายในกองทัพเรือและเหล่านาวิกโยธินสหรัฐอเมริกา
โดยคอนเซปต์และตัวละครนั้นมาจากซีรีส์โทรทัศน์เรื่อง JAG โดยเป็นซีรีส์เรื่องเดียว ที่แตกออกมาจากเรื่อง JAG แล้วประสบความสำเร็จ โดยแตกออกมาในซีซั่น 8 ตอน "Ice Queen" และ "Meltdown" โดยนักแสดงในชุดแรกนี้ ได้แก่ มาร์ก ฮาร์มอน ไมเคิล เวทเทอร์รีลี รอบิน ลิฟลี พูลลี เพอร์เรต และ เดวิด แมคคอลลัม ต่อมา รอบิน ลิฟลี ลาออกจากซีรีส์ จึงได้นำ ซาช่า อเล็กซานเดอร์ เข้ามาเล่นแทน
ต่อมา เอ็นซีไอเอส ได้มีการแตกไลน์เพิ่มอีก 2 ซีรีส์ ได้แก่ และ และได้ตั้งเป็น เอ็นซีไอเอสเฟรนไชส์ ในเวลาต่อมา โดยในเอ็นซีไอเอสเฟรนไชส์ มีซีรีส์ที่เกี่ยวข้องอีก 2 เรื่อง ได้แก่ ฮาวาย ไฟว์-โอ เวอร์ชันปี พ.ศ. 2553 และ Scorpion
ทั้งนี้ เอ็นซีไอเอส เป็นซีรีส์เป็นซีรีส์ที่มียอดผู้ชมสูงสุดในสหรัฐอเมริกา ในรอบฤดูกาลปี พ.ศ. 2555-2556
อำเภอเหมื่องแต่
อำเภอเหมื่องแต่ () เป็นอำเภอของจังหวัดลายเจิวตั้งอยู่ในภาคตะวันตกเฉียงเหนือ ในปี ค.ศ. 2003 อำเภอนี้ประชากร 47,406 คน มีเนื้อที่ทั้งหมด 3,679 ตารางกิโลเมตร และมีเมืองหลักคือ เหมื่องแต่
แฮนด์บอลหญิงชิงแชมป์โลก
แฮนด์บอลหญิงชิงแชมป์โลก () เป็นการแข่งขันแฮนด์บอลหญิงระหว่างประเทศ
อำเภอสี่นโห่
อำเภอสี่นโห่ () เป็นอำเภอของจังหวัดลายเจิวตั้งอยู่ในภาคตะวันตกเฉียงเหนือ ในปี ค.ศ. 2003 อำเภอนี้ประชากร 75,942 คน มีเนื้อที่ทั้งหมด 2,039 ตารางกิโลเมตร และมีเมืองหลักคือ สี่นโห่
อำเภอตามเดื่อง (จังหวัดลายเจิว)
อำเภอตามเดื่อง () เป็นอำเภอของจังหวัดลายเจิวตั้งอยู่ในภาคตะวันตกเฉียงเหนือ ในปี ค.ศ. 2003 อำเภอนี้ประชากร 41,235 คน มีเนื้อที่ทั้งหมด 758 ตารางกิโลเมตร และมีเมืองหลักคือ ตามเดื่อง
อำเภอทานเวียน
อำเภอทานเวียน () เป็นอำเภอของจังหวัดลายเจิวตั้งอยู่ในภาคตะวันตกเฉียงเหนือ ในปี ค.ศ. 2003 อำเภอนี้ประชากร 75,942 คน มีเนื้อที่ทั้งหมด 1,630 ตารางกิโลเมตร และมีเมืองหลักคือ ทานเวียน
สงครามกระแสไฟฟ้า
สงครามกระแสไฟฟ้า () คือเหตุการณ์ต่าง ๆ ที่เกิดขึ้นในช่วงเวลาซึ่งมีการแข่งขันของระบบที่ใช้ส่งพลังงานไฟฟ้า ในช่วงประมาณคริสต์ทศวรรษ 1880 ถึงต้นคริสต์ทศวรรษ 1890 เหตุการณ์เหล่านี้หมายรวมถึงการแข่งโฆษณา การถกเถียงเรื่องความปลอดภัยของระบบ สื่อและโฆษณาชวนเชื่อที่เกิดตามมา โดยเป็นการปะทะกันระหว่างกลุ่มสนับสนุนไฟฟ้ากระแสตรง (DC) นำโดยบริษัทเอดิสันอิเลกทริกไลท์ และกลุ่มไฟฟ้ากระแสสลับ (AC) โดยบริษัทเวสติงเฮาส์อิเลกทริก "สงคราม" นี้ เริ่มต้นเมื่อมีการนำมาตรฐานการจ่ายไฟฟ้ากระแสสลับ ซึ่งถูกใช้อยู่เดิมในบริษัทหลายๆ บริษัทในสหรัฐอเมริกาและยุโรป เข้ามาใช้อย่างแพร่หลายและรวดเร็ว จนในที่สุดก็ได้รับการยอมรับเหนือการจ่ายไฟฟ้ากระแสตรง
ลายเจิว
ลายเจิว () เป็นเมืองหลักของจังหวัดลายเจิวในประเทศเวียดนาม ตั้งอยู่ในภาคตะวันตกเฉียงเหนือ
การเป็นพิษจากออกซิเจน
การเป็นพิษจากออกซิเจนเป็นผลอันตรายต่อร่างกายที่เกิดจากการหายใจเอาโมเลกุลออกซิเจนที่มีความดันย่อยสูงกว่าปกติเข้าไป แต่เดิมเคยเรียกว่าผลกระทบของพอล เบิร์ต () ในกรณีมีผลต่อระบบประสาทกลาง และผลกระทบของลอร์เรน สมิธ () ในกรณีมีผลกระทบต่อปอด ตามชื่อของนักวิจัยที่ค้นพบและอธิบายภาวะเหล่านี้ไว้ในช่วงปลายคริสต์ศตวรรษที่ 19 กรณีเป็นพิษร้ายแรงอาจทำให้เซลล์เสียหายและผู้ป่วยเสียชีวิตได้ โดยผลที่เกิดมักเกิดกับระบบประสาทกลาง ปอด และตา ผู้ที่ต้องระวังภาวะนี้ได้แก่ นักดำน้ำ ผู้ที่ต้องใช้ออกซิเจนความเข้มข้นสูง (โดยเฉพาะทารกเกิดก่อนกำหนด) และผู้ที่รับการรักษาด้วยออกซิเจนความดันสูง เป็นต้น
ฮะรุนะ อีกุโบะ
ฮะรุนะ อีกุโบะ (; เกิด 7 พฤศจิกายน พ.ศ. 2537) เป็นนักร้องหญิงชาวญี่ปุ่นสังกัดค่ายเฮลโล! โปรเจกต์ ปัจจุบันเธอคือหนึ่งในสมาชิกรุ่นสิบของมอร์นิง มุซุเมะและเป็นหนึ่งในศิลปินกลุ่มย่อยดีไอวาย
ไฮนทซ์ ฟิชเชอร์
ไฮนทซ์ ฟิชเชอร์ () เกิดเมื่อวันที่ 9 ตุลาคม พ.ศ. 2481 เป็นนักการเมืองชาวออสเตรีย และเป็นประธานาธิบดีคนปัจจุบันของออสเตรีย เขาเริ่มดำรงตำแหน่งตั้งแต่ 8 กรกฎาคม พ.ศ. 2547 และได้รับการเลือกตั้งเป็นสมัยที่สองเมื่อ 25 เมษายน พ.ศ. 2553 ฟิสเชอร์เคยดำรงตำแหน่งรัฐมนตรีว่าการกระทรวงวิทยาศาสตร์ระหว่าง พ.ศ. 2526–2530 และเป็นประธานสภาแห่งชาติออสเตรียระหว่าง พ.ศ. 2533–2545 เขาเคยเป็นสมาชิกพรรคประชาธิปไตยสังคมออสเตรีย
อิลฮัม อะลีเยฟ
อิลฮัม เฮย์ดาร์ ออกลู อะลีเยฟ ( เกิด 24 ธันวาคม พ.ศ. 2504) เป็นประธานาธิบดีคนที่ 4 และคนปัจจุบันของอาเซอร์ไบจาน เขาเริ่มดำรงตำแหน่งตั้งแต่ 31 ตุลาคม พ.ศ. 2546 นอกจากนี้เขายังทำหน้าที่เป็นประธานพรรคอาเซอร์ไบจานใหม่และประธานคณะกรรมการโอลิมปิกแห่งชาติอีกด้วย อิลฮัม อะลีเยฟ เป็นบุตรชายของเฮย์ดาร์ อาลิเยฟ ผู้ดำรงตำแหน่งประธานาธิบดีตั้งแต่ พ.ศ. 2536 - พ.ศ. 2546
ซังตาเรย์
ซังตาเรย์ (, ) เป็นเมืองและเทศบาลแห่งหนึ่งทางภาคตะวันตกของรัฐปาราในประเทศบราซิล ตั้งอยู่ที่จุดบรรจบระหว่างแม่น้ำแอมะซอนกับแม่น้ำตาปาฌอส (Tapajós) จึงกลายเป็นแหล่งท่องเที่ยวยอดนิยมแห่งหนึ่ง ซังตาเรย์เป็นเมืองที่สำคัญที่สุดเป็นอันดับสองของรัฐปารา และเป็นศูนย์กลางการเงินและเศรษฐกิจของภาคตะวันตกของรัฐด้วย นอกจากนี้ยังเป็นแกนกลางของเขตมหานครซังตาเรย์​​ซึ่งประกอบด้วยเมืองซังตาเรย์, แบลแตรา (Belterra) และโมฌูอีดุสกังปุส (Mojuí dos Campos)
บริเวณเมืองซังตาเรย์เคยเป็นถิ่นที่อยู่ของชาวตาปาฌอสซึ่งเป็นชนพื้นเมืองกลุ่มหนึ่งซึ่งใช้ชื่อกลุ่มตามชื่อแม่น้ำ พวกเขาเคยเป็นผู้ปกครองแว่นแคว้นเกษตรกรรมที่เจริญรุ่งเรืองก่อนการเข้ามาของชาวยุโรป ตัวเมืองนี้เป็นหนึ่งในเมืองที่เก่าแก่ที่สุดในบริเวณแอมะซอนของบราซิล ได้รับการก่อตั้งโดยชาวอาณานิคมโปรตุเกสในปี ค.ศ. 1661 ในฐานะเมืองซังตาไรใหม่ (ตามชื่อเมืองที่มีอยู่เดิมในโปรตุเกส)
นักเคลื่อนไหวทางการเมืองบางคนได้วิ่งเต้นให้มีการตั้งรัฐใหม่ขึ้นโดยแบ่งรัฐปาราที่มีพื้นที่กว้างขวางออกเป็นภาคตะวันตกและภาคตะวันออก รัฐใหม่ที่จะจัดตั้งขึ้นทางภาคตะวันตกจะใช้ชื่อว่ารัฐตาปาฌอส โดยมีซังตาเรย์เป็นเมืองหลวง
ซัมซุง กาแลคซี อี5
ซัมซุง กาแลคซี อี5 เป็นสมาร์ตโฟนประเภทแอนดรอยด์ ผลิตโดยบริษัทซัมซุงอิเล็กทรอนิกส์ วางจำหน่ายในช่วงเดือนมกราคม 2015
โทรศัพท์รุ่นนี้ใช้หน่วยประมวลผล Snapdragon 410 Quad Core ความเร็ว 1.2 GHz, RAM 1.5 GB, หน่วยความจำตัวเครื่อง (ROM) 16 GB รองรับการ์ดหน่วยความจำ microSD สูงสุด 64 GB และแบตเตอรี่ Li-ion ความจุ 2400mAh หน้าจอกาแลคซี อี5 หน้าจอมีขนาด 5 นิ้ว เป็นระบบHD กล้องหลังมีความละเอียดถึง 8 ล้านพิกเซล พร้อมแฟลช LED และกล้องหน้ามีความละเอียดถึง 5 ล้านพิกเซล ขนาดตัวเครื่องมีความยาว 141.6 x 70.2 x 7.3 มิลลิเมตร (5.57 x 2.76 x 0.29 นิ้ว)
ซัมซุง กาแลคซี อี5 ใช้ระบบปฏิบัติการแอนดรอยด์ 4.4.4 คิทแคท และสามารถอัพเกรตเป็น โลลี่ป๊อบ 5.1.1 ในวันที่ 2 สิงหาคม 2015 แต่ก็มีความจุหน่วยความจำได้มากถึง 64GB
กล้องหลังมีความละเอียดถึง 8 ล้านพิกเซล 3264 x 2448 พิกเซล ออโตโฟกัส พร้อมแฟลช LED ที่สามารถ ติดแท็กภูมิศาสตร์ ,ทัชโฟกัส, ตรวจจับใบหน้า,พาโนรามา ความละเอียดวิดีโอกล้องหลัง 1080p@30เฟรมต่อวินาที. กล้องหน้ามีความละเอียดถึง 5 MP.
กาแล็กซี่ E5 เป็นที่รู้จักสำหรับประสบการณ์ เซลฟี่ดี มีฟังก์ชันที่น่าสนใจในกล้องหน้าที่ทำให้การถ่ายภาพหรือการบันทึกวิดีโอนั้นทำได้ง่ายขึ้นได้แก่
สุชนา ชวนิชย์
รองศาสตราจารย์ สุชนา ชวนิชย์ เป็นนักวิทยาศาสตร์หญิงชาวไทย ผู้ซึ่งเป็นนักวิทยาศาสตร์หญิงไทยคนแรกที่ไปศึกษาวิจัยยังทวีปแอนตาร์กติก ปัจจุบันเป็นอาจารย์ประจำภาควิชาวิทยาศาสตร์ทางทะเล คณะวิทยาศาสตร์ จุฬาลงกรณ์มหาวิทยาลัย ทั้งยังเป็นหนึ่งในทีมของนักวิทยาศาสตร์ไทยที่ทำการเพาะขยายพันธุ์ปะการังแบบอาศัยเพศสำเร็จเป็นครั้งแรกของประเทศไทย
รศ.ดร.สุชนา ชวนิชย์ จบการศึกษาชั้นมัธยมศึกษาจากโรงเรียนสาธิตจุฬาลงกรณ์มหาวิทยาลัย จากนั้นได้เข้าศึกษาต่อในระดับปริญญาตรีที่ภาควิชาวิทยาศาสตร์ทางทะเล คณะวิทยาศาสตร์ จุฬาลงกรณ์มหาวิทยาลัย แล้วจึงเดินทางไปศึกษาต่อในระดับปริญญาโทที่ Central Connecticut State University และปริญญาเอกที่ University of New Hampshire ประเทศสหรัฐอเมริกา
ผลงานที่โดดเด่นของ รศ.ดร.สุชนา ชวนิชย์ คือการที่เป็นนักวิทยาศาสตร์หญิงไทยคนแรกที่ได้รับคัดเลือกให้เข้าร่วมสำรวจทวีปแอนตาร์กติกร่วมกับคณะสำรวจทวีปแอนตาร์กติกจากประเทศญี่ปุ่น รุ่นที่ 51 (JARE-51) เพื่อศึกษาการเปลี่ยนแปลงสภาพภูมิอากาศที่มีผลต่อสิ่งมีชีวิตและสิ่งแวดล้อมในปี พ.ศ. 2552 นอกจากนี้ในปี พ.ศ. 2557 รศ.ดร.สุชนา ชวนิชย์ ยังได้รับโอกาสเป็นครั้งที่สองในการเดินทางไปคาบสมุทรแอนตาร์กติกร่วมกับคณะสำรวจทวีปแอนตาร์กติกของสาธารณรัฐประชาชนจีน รุ่นที่ 30 (CHINARE 30; 30 Chinese National Antarctic Research Expedition) ภายใต้โครงการศึกษาวิจัยขั้วโลกตามพระราชดำริของสมเด็จพระเทพรัตนราชสุดาฯ สยามบรมราชกุมารี เพื่อร่วมศึกษาการเปลี่ยนแปลงของสภาพภูมิอากาศ (Climate Change) ที่มีผลต่อสิ่งมีชีวิตและสิ่งแวดล้อม และในครั้งนี้ รศ.ดร.สุชนา ชวนิชย์ ได้มีโอกาสดำน้ำแบบลึก (SCUBA diving) ที่ทะเลแอนตาร์กติก จึงถือได้ว่า รศ.ดร.สุชนา ชวนิชย์ เป็นนักวิทยาศาสตร์หญิงไทยคนแรกที่ลงดำน้ำที่ทะเลแอนตาร์กติกอีกด้วย
รศ.ดร.สุชนา ชวนิชย์ ไม่เพียงแต่เป็นอาจารย์ประจำภาควิชาวิทยาศาสตร์ทางทะเลเท่านั้น แต่ยังเป็นครูสอนดำน้ำ อาจารย์พิเศษ วิทยากรพิเศษ ที่ปรึกษาฝ่ายวิชาการ ผู้เขียนบทความ และผู้แปลบทความ ด้านการดำน้ำ การอนุรักษ์ทางทะเล และการท่องเที่ยวทางทะเล ให้กับให้นิตยสารทั้งในและต่างประเทศ มหาวิทยาลัยต่างๆ และหน่วยราชการอื่นๆ
จากการทำงานวิจัยในด้านระบบนิเวศทางทะเลรวมถึงการอนุรักษ์ทรัพยากรทางทะเลทั้งบริเวณขั้วโลกและเขตร้อนจนถึงปัจจุบัน รศ.ดร.สุชนา ชวนิชย์ ได้รับรางวัลและการยกย่องต่างๆ อาทิ เช่น
แฮปปีเบิร์ธเดย์ทูยู
"แฮปปีเบิร์ธเดย์ทูยู" (, ท. สุขสันต์วันเกิดแก่คุณ) หรืออีกชื่อหนึ่งว่า "แฮปปีเบิร์ธเดย์" (, ท. สุขสันต์วันเกิด) เป็นเพลงที่เดิมร้องเพื่อเฉลิมฉลองวันครบรอบปีการเกิดของบุคคล "แฮปปีเบิร์ธเดย์ทูยู" เป็นเพลงที่มีผู้รู้จักมากที่สุดในภาษาอังกฤษ ตามด้วย "ฟอร์ฮีส์อะจอลลีกูดเฟลโลว์" (For He's a Jolly Good Fellow) เนื้อร้องพื้นฐานของเพลงมีการแปลเป็นอย่างน้อย 18 ภาษา ทำนองเพลง "แฮปปีเบิร์ธเดย์ทูยู" มาจากเพลง "กูดมอร์นิงทูออล" (Good Morning to All) ซึ่งถือว่าเป็นของพี่น้องชาวอเมริกัน แพตตี ฮิลและมิลเดร็ด เจ. ฮิลใน ค.ศ. 1893 แม้การอ้างว่าพี่น้องฮิลประพันธ์ทำนองนั้นยังพิพาทอยู่
แพตตี ฮิลเป็นอาจารย์ใหญ่โรงเรียนอนุบาลในลุยส์วิลล์ รัฐเคนตักกี พัฒนาวิธีการสอนหลายอย่างที่ที่ปัจจุบันเรียก ลิตเติลลูมเฮาส์ ส่วนพี่สาวของเธอ มิลเดร็ด เป็นนักเปียโนและผู้ประพันธ์ สองพี่น้องใช้ "กูดมอร์นิงทูออล" เป็นเพลงที่เด็กเล็กจะร้องได้ง่าย การผสมทำนองและเนื้อร้องใน "แฮปปีเบิร์ธเดย์ทูยู" ปรากฏครั้งแรกในงานพิมพ์ใน ค.ศ. 1912 และอาจมีมาก่อนหน้านั้นแล้ว
\relative c' { \key f \major \time 3/4 \partial 4 c8. c16 | d4 c f | e2 c8. c16 | d4 c g' | f2 c8. c16 | c'4 a f | e( d) bes'8. bes16 | a4 f g | f2 \bar "|." } \addlyrics { Hap -- py birth -- day to you, Hap -- py birth -- day to you, Hap -- py birth -- day dear John, __ Hap -- py birth -- day to you. }
อับดุล ฮามิด
อับดุล ฮามิด (; เกิด 1 มกราคม พ.ศ. 2487) เป็นประธานาธิบดีคนที่ 16 และคนปัจจุบันของบังกลาเทศ ก่อนจะดำรงตำแหน่งประธานาธิบดี เขาเคยดำรงตำแหน่งประธานสภาแห่งชาติตั้งแต่เดือนมกราคม พ.ศ. 2552 ถึงเมษายน พ.ศ. 2556 เขาทำหน้าที่รักษาการประธานาธิบดีหลังการถึงแก่อสัญกรรมของซิลลูร์ ราห์มาน ประธานาธิบดีคนก่อนเมื่อเดือนมีนาคม พ.ศ. 2556 ฮามิดสาบานตนเข้ารับตำแหน่งประธานาธิบดีเมื่อวันที่ 22 เมษายน พ.ศ. 2556
บาสเกตบอลหญิงชิงแชมป์โลก
บาสเกตบอลหญิงชิงแชมป์โลก () เป็นการแข่งขันบาสเกตบอลหญิงระหว่างประเทศ
ซอฟต์บอลชายชิงแชมป์โลก
ซอฟต์บอลชายชิงแชมป์โลก () เป็นการแข่งขันซอฟต์บอลชายระหว่างประเทศ
เนตบอลชิงแชมป์โลก
เนตบอลชิงแชมป์โลก () เป็นการแข่งขันเนตบอลระหว่างประเทศ
เน็กซัส 5เอ็กซ์
เน็กซัส 5เอ็กซ์ (; ชื่อรหัส Bullhead) เป็นสมาร์ตโฟนในตระกูลกูเกิล เน็กซัส ร่วมพัฒนาโดยกูเกิลและแอลจี อีเลคทรอนิคส์ เปิดตัวเมื่อวันที่ 29 กันยายน 2015 ที่เมืองซานฟรานซิสโก ประเทศสหรัฐอเมริกาพร้อมกับเน็กซัส 6พี เน็กซัส 5เอ็กซ์ ใช้วัสดุเป็นพลาสติกพอลิคาร์บอเนต มีระบบตรวจสอบลายนิ้วมือ และพอร์ท USB แบบ C ซึ่งช่วยให้รับส่งข้อมูลและชาร์จได้เร็วขึ้น มีสามสีคือ คาร์บอน (ดำ), ไอซ์ (น้ำเงินเขียว) และควอตซ์ (ขาว) เน็กซัส 5เอ็กซ์ เป็นหนึ่งในสมาร์ตโฟนรุ่นแรกที่ใช้ระบบปฏิบัติการแอนดรอยด์ 6.0 มาร์ชเมลโลว์
เอสเตบัน ชาเบส
โยฮัน เอสเตบัน ชาเบส รูบีโอ () เกิดวันที่ 17 มกราคม ค.ศ.1990 เป็นนักแข่งจักรยานทางเรียบชาวโคลอมเบีย ชำนาญทางด้านการปั่นขึ้นเขา เป็นนักแข่งในสังกัดออริกากรีนเอ็ดจ์ ทีมในยูซีไอ โปรทีม เกิดและเติบโตในโบโกตา โดยเริ่มแข่งจักรยานอาชีพครั้งแรกในปี ค.ศ. 2012 ให้กับทีมโคลอมเบีย-กอลเดปอร์เตส
ในครั้งที่ชาเบสยังลงแข่งจักรยานประเภทสมัครเล่นอยู่นั้น เขาได้แชมป์ในรายการตูร์เดอลาฟว์นีร์ ในปี ค.ศ. 2011 ซึ่งเป็นรายการที่อดีตแชมป์ 5 คนของรายการตูร์เดอฟร็องส์เคยได้มาก่อน
ชาเบสเคยประสบอุบัติเหตุร้ายแรงบริเวณกระดูกไหปลาร้าด้านขวา กระดูกขมับด้านซ้าย กระดูกโหนกแก้ม และบริเวณกระดูกสฟีนอยด์ ทั้งยังมีอาการปอดถูกกดทับและมีแผลถลอก เมื่อครั้งที่ลงแข่งขันในรายการโตรเฟโอไลเกวลยาในปี ค.ศ. 2013
หลังจากนั้น ชาเบสก็ได้เซ็นสัญญาสองปีเพื่อลงแข่งให้กับทีมออริกากรีนเอ็ดจ์ในปี ค.ศ. 2014 และภายหลังจากที่ประสบความสำเร็จ ได้ที่ 5 ในรายการวูเอลตาอาเอสปันญา ทางต้นสังกัดออริกากรีนเอ็ดจ์ ได้ขยายสัญญาของชาเบสออกไปจาก 2 ปีเป็น 3 ปี
ผลการแข่งขันในรายการใหญ่
รักบี้ 7 คนชิงแชมป์โลก
รักบี้ 7 คนชิงแชมป์โลก () เป็นการแข่งขันรักบี้ 7 คนระหว่างประเทศ
ปีเตอร์ ซาแกน
ปีเตอร์ ซาแกน() เกิดวันที่ 26 มกราคม ค.ศ.1990 เป็นนักแข่งจักรยานทางเรียบชาวสโลวาเกีย สังกัดทีม ยูซีไอเวิลด์ทัวร์ ทิงก์ออฟ-ซาโซ่ ก่อนที่จะมาแข่งจักรยานทางเรียบ ซาแกนเคยประสบความสำเร็จในการแข่งขันจักรยานประเภทไซโคลครอสและจักรยานเสือภูเขามาก่อนโดยได้แชมป์เวิลด์เมาน์เท่นไบค์แชมเปี้ยนชิพในปีค.ศ.2008 ประเภทเยาวชน
ปีเตอร์ ซาแกนจัดว่าเป็นดาวรุ่งที่น่าจับตามองที่สุดในการแข่งขันจักรยานทางเรียบยุคนี้ ด้วยรางวัลที่ได้มาอย่างมากมายในการแข่งขันตั้งแต่ช่วงอายุเพียงแค่ 20 ต้นๆเท่านั้น เพียงแค่การเข้าแข่งแกรนด์ทัวร์ครั้งแรกในรายการตูร์เดอฟรองซ์ปี 2012 เขาก็สามารถสร้างชื่อให้กับตัวเองได้ในทันที โดยยกตัวเองขึ้นไปชิงเสื้อเขียวจากบรรดาสปรินเตอร์มากประสบการณ์ไม่ว่าจะเป็น มาร์ค คาเวนดิช อังเดร ไกรเพ่ล หรือจอห์น เดเก้นคลอป
ปีเตอร์ ซาแกน แม้จะถูกมองว่าเป็นผู้เชี่ยวชาญด้านการสปรินต์ แต่ว่าเขาก็สามารถไต่เขาและปั่นสนามค็อบเบิลสโตนได้ดี ฟาเบียง คันชาลาร่าเองเคยพูดถึงซาแกนไว้ว่าเขา(ซาแกน)แข็งแกร่งมากถ้าได้สเตจที่เหมาะกับเขา และไม่ว่าคุณจะถนัดพื้นที่สนามแบบไหนก็ตาม เขา(ซาแกน)จะอยู่ตรงนั้นเสมอและเอาชนะคุณ
หลังจากนั้น ซาแกนก็มักจะถูกจับตามองและถูกวางให้เป็นตัวเต็งลำดับต้นๆในทุกรายการที่เขาลงแข่ง ซึ่งในการแข่งขันเวิลด์แชมเปี้ยนชิพปีค.ศ.2015 ซาแกนเองก็ถูกวางให้เป็นตัวเต็งคว้าแชมป์ในการแข่งประเภทชายซึ่งภายหลังซาแกนก็คว้าแชมป์นี้มาได้สำเร็จด้วยการโจมตีในช่วงท้ายDNF = แข่งไม่จบ — = ไม่ได้เข้าร่วมแข่งขัน
ปฏิทินเกาหลีเหนือ
ปฏิทินเกาหลีเหนือ () หรือ ปฏิทินชูเช (Juche calendar) เป็นระบบการนับปีที่ใช้ในสาธารณรัฐประชาธิปไตยประชาชนเกาหลี แนะนำในปี ค.ศ. 1997 โดยอิงจากวันเกิดของคิม อิล-ซ็อง (15 เมษายน ค.ศ. 1912) เนื่องจากไม่มีปีชูเชที่ 0 ดังนั้น ค.ศ. 1912 จึงนับเป็นปีชูเชที่ 1 ปฏิทินเกาหลีเหนือใช้เดือนและวันตามปฏิทินเกรโกเรียน การแปลงจากปฏิทินเกรโกเรียนเป็นปฏิทินเกาหลีเหนือ ให้ลบด้วย 1912
ขันทองพยาบาท
ขันทองพยาบาท () เป็นชื่อของสมุนไพรในวงศ์ยางพารา ประเภทไม้ยืนต้นขนาดกลาง กิ่งก้านกลม เปลือกเกลี้ยง สีเทา ใบเดี่ยวแข็งหนาดกทึบ เป็นดอกเล็ก ๆ เป็นช่อแผ่ออก ผลกลมเท่าลูกพุทรา มี 3 พู เมื่อผลแก่จะมีสีส้มและแตกออก สรรพคุณในการรักษา แก้ลมพิษ แก้โรคเรื้อน โรคผิวหนังทุกชนิด แก้ไข้ และแก้กามโรค
ขันทองพยาบาทมีชื่อสามัญอื่น ๆ ได้แก่ ขันทอง (พิษณุโลก) ดูกหิน (สระบุรี) ขนุนดง (หล่มสัก) กระดูก (ภาคใต้) ขุนทอง (ประจวบคีรีขันธ์) ดูกใส (ภาคตะวันออกเฉียงเหนือ) มะดูกเหลื่อม (ภาคเหนือ) มะดูกดง (ปราจีนบุรี) ข้าวตาก (กาญจนบุรี)เป็นพืชที่มีถิ่นกำเนิดอยู่ในเอเชียตะวันออกเฉียงใต้ แถบประเทศอินเดีย พม่า คาบสมุทรอินโดจีน และคาบสมุทรมลายู
ออกดอกช่วงเดือนมีนาคม–พฤษภาคม ติดผลเดือนเมษายน–มิถุนายน
รหัสเทอร์โบ
รหัสเทอร์โบ (มาจากภาษา) คือกลุ่มสมาชิกฟังก์ชันประสิทธิภาพสูงในทฤษฎีสารสนเทศ ในการตรวจสอบความผิดพลาด ถูกพัฒนาขึ้นในช่วง พ.ศ. 2533–2534 และเผยแพร่ในปี พ.ศ. 2533 ถูกใช้ในเครื่องมือสื่อสารเคลื่อนที่ยุค 3 จีและ 4 จี
ซิงตรา
ซิงตรา () เป็นเมืองและเทศบาลแห่งหนึ่งในภูมิภาคย่อยมหานครลิสบอน () ของประเทศโปรตุเกส เขตเทศบาลซิงตราครอบคลุมไปถึงเมืองใหญ่อีกสองเมือง ได้แก่ แกลุช (Queluz) และอากวัลวา-กาไซ (Agualva-Cacém) ในปี ค.ศ. 2011 เมืองซิงตรามีประชากร 377,835 คน บนพื้นที่ 319.23 ตารางกิโลเมตร (123.26 ตารางไมล์)
ซิงตราเป็นที่รู้จักจากอาคารสิ่งก่อสร้างต่าง ๆ ที่สร้างตามศิลปะจินตนิยมในสมัยคริสต์ศตวรรษที่ 19 ซึ่งทำให้เมืองนี้ได้รับการประกาศเป็นมรดกโลกโดยยูเนสโกในปี ค.ศ. 1995 ซิงตราได้กลายเป็นศูนย์กลางการท่องเที่ยวที่สำคัญแห่งหนึ่งของประเทศ โดยได้ต้อนรับนักทัศนาจรจำนวนมากที่เดินทางมาจากภาคกลางและย่านชานกรุงลิสบอน นอกจากทิวเขาซิงตราและอุทยานธรรมชาติซิงตรา-กัชไกช์แล้ว ย่านต่าง ๆ ของเมืองยังเป็นที่ตั้งของปราสาท วัง สถานปฏิบัติธรรม และอาคารต่าง ๆ ของกษัตริย์และชนชั้นปกครองในสมัยก่อน ซึ่งรวมถึงปราสาทมัวร์, พระราชวังแห่งชาติเปนา และพระราชวังแห่งชาติซิงตราด้วย
ตุลาคม พ.ศ. 2558
ตุลาคม พ.ศ. 2558 เป็นเดือนที่ 10 ของปี พ.ศ. 2558 วันแรกของเดือนเป็นวันพฤหัสบดี และวันสุดท้ายของเดือนเป็นวันเสาร์
ระบบการกู้ผิวสู่อากาศฟุลตอน
ระบบการกู้ผิวสู่อากาศฟุลตอน () เป็นระบบที่สำนักข่าวกรองกลาง (ซีไอเอ) กองทัพอากาศสหรัฐและกองทัพเรือสหรัฐใช้รับบุคคลบนพื้นดินโดยใช้อากาศยานอย่างเอ็มซี-130อี คอมแบตทาลอน 1 (MC-130E Combat Talon I) เกี่ยวกับการใช้สายรัดตัว (harness) ชนิดรวมและบอลลูนที่ลอยได้เองซึ่งมีสายยก (lift line) ติดอยู่ เอ็มซี-130อีจะจับสายด้วยก้ามปู (yoke) รูปตัววีและบุคคลนั้นจะถูกม้วนขึ้นเครื่อง ธงแดงบนสายยกช่วยชี้ทางนักบินระหว่างการกู้เวลากลางวัน ส่วนไฟบนสายยกใช้สำหรับการกู้เวลากลางคืน ชุดกู้ออกแบบมาสำหรับการรับคนหนึ่งหรือสองคน
นักประดิษฐ์ รอเบิร์ต เอดิสัน ฟุลตอน จูเนียร์ (Robert Edison Fulton, Jr.) ออกแบบระบบนี้ให้สำนักข่าวกรองกลางในต้นคริสต์ทศวรรษ 1950 เป็นวิวัฒนาการจากระบบคล้ายกันที่ใช้กองทัพอเมริกันและอังกฤษใช้ระหว่างสงครามโลกครั้งที่สองเพื่อรับทั้งบุคคลและเครื่องร่อนโจมตีที่ตกให้หลังปฏิบัติการส่งทางอากาศ ระบบก่อนหน้านี้ไม่ได้ใช้บอลลูน แต่ใช้เสาคู่ซึ่งตั้งอยู่บนพื้นดินสองฝั่งของบุคคลที่จะรับ โดยมีสายวิ่งจากยอดเสาหนึ่งไปอีกเสาหนึ่ง อากาศยานซึ่งปกติเป็นซี-47 สายเทรนจะพ่วงตะขอจับกับสาย ซึ่งจะยึดกับบุคคลที่จะรับ
การเกิด
การเกิด หรือการคลอด () เป็นการหรือกระบวนการมีหรือออกลูก ในสัตว์เลี้ยงลูกด้วยนม กระบวนการนี้เริ่มโดยฮอร์โมนซึ่งทำให้ผนังกล้ามเนื้อมดลูกหดและขับลูกในท้อง (fetus) ที่ระยะการเจริญเมื่อพร้อมที่จะกินอาหารและหายใจ ในบางสปีชีส์ลูกเจริญก่อนวัยและสามารถเคลื่อนไหวแทบทันทีหลังเกิดแต่ในบางสปีชีส์ลูกช่วยเหลือตัวเองไม่ได้และต้องพึ่งพาพ่อแม่ทั้งหมด ในสัตว์มีกระเป๋าหน้าท้อง (marsupial) ลูกในท้องเกิดที่ระยะที่ยังไม่เจริญมากหลังมีอายุครรภ์สั้น ๆ และเจริญต่อในกระเป๋าของแม่
ไม่เฉพาะสัตว์เลี้ยงลูกด้วยนมเท่านั้นที่เกิดลูก สัตว์เลื้อยคลาน สัตว์สะเทินน้ำสะเทินบก ปลาและสัตว์ไม่มีกระดูกสันหลังก็มีตัวอ่อนที่กำลังเจริญอยู่ในตัวเช่นกัน บางชนิดฟักไข่ในตัว (ovoviviparous) บางชนิดตกลูกเป็นตัว (viviparous) โดยมีตัวอ่อน (embryo) เจริญอยู่ในร่างกายแม่ เช่น สัตว์เลี้ยงลูกด้วยนม
เสียงรบกวน
เสียงรบกวน () หมายความว่า เสียงใด ๆ ที่ไม่เป็นที่ต้องการ เสียงที่ดังเป็นพิเศษซึ่งรบกวนบุคคลหรือทำให้ฟังเสียงที่ต้องการได้ยากจัดเป็นเสียงรบกวน ตัวอย่างเช่น การสนทนากับบุคคลอื่นอาจถือเป็นเสียงรบกวนสำหรับผู้ที่ไม่ได้เกี่ยวข้องกับการสนทนา เสียงที่ไม่เป็นที่ต้องการใด ๆ เช่น สุนัขเห่า เพื่อนบ้านเล่นดนตรีเสียงดัง เลื่อยกลพกพา เสียงการจราจรถนน หรืออากาศยานที่ห่างไกลในชนบทที่เงียบสงบเป็นเสียงรบกวนทั้งสิ้น
เสียงรบกวนเป็นอะไรก็ได้ตั้งแต่เสียงที่เงียบแต่น่ารำคาญจนถึงเสียงดังและเป็นโทษ ในด้านหนึ่ง ผู้ใช้การขนส่งสาธารณะบางทีร้องทุกข์เกี่ยวกับเสียงเบา ๆ ที่ดังจากหูฟังสวมศีรษะหรือหูฟัง (earbud) ของบางคนที่กำลังฟังกับเครื่องเล่นเสียงพกพา และในอีกด้านหนึ่ง คือ เสียงดนตรีที่ดังมาก ๆ หรือเสียงเครื่องยนต์เจ็ตในละแวกใกล้ ๆ เป็นต้น สามารถก่อความเสียหายต่อหูอย่างถาวร ที่ระดับกลาง มีฤทธิ์ผลเสียต่อสุขภาพจากเสียงรบกวนมากบ้างน้อยบ้าง "ความวิบัติของพื้นที่มนุษย์อย่างทนไม่ได้" นี้เรียก มลภาวะทางเสียง
การโจมตีโดยปฏิเสธการให้บริการ
ในวิชาการคอมพิวเตอร์ การโจมตีโดยปฏิเสธการให้บริการ () เป็นความพยายามทำให้เครื่องหรือทรัพยากรเครือข่ายสำหรับผู้ใช้เป้าหมายใช้บริการไม่ได้ เช่น ขัดขวางหรือชะลอบริการของแม่ข่ายที่เชื่อมโยงกับอินเทอร์เน็ตอย่างชั่วคราวหรือถาวร ส่วน การโจมตีโดยปฏิเสธการให้บริการแบบกระจาย () คือการโจมตีดังกล่าวซึ่งแหล่งต้นทางเป็นเลขที่อยู่ไอพีมากกว่าหนึ่งหมายเลข และมักจะเป็นพันหมายเลข
อาชญากรผู้โจมตีมักมุ่งเป้าไปยังเว็บไซต์หรือบริการซึ่งตั้งอยู่ในเว็บเซิร์ฟเวอร์ที่มีการเข้าชมสูงอย่างเช่น ธนาคาร เกตเวย์ชำระบัตรเครดิต โดยมีแรงจูงใจเบื้องหลังเป็นการแก้แค้น การแบล็กเมล หรือการเคลื่อนไหวทางการเมือง เป็นต้น, และสิ่งนี้คือจุดเริ่มต้นของ Hacker ที่พยายามทำให้เซิร์ฟเวอร์นั้นไม่สามารถให้บริการกับผู้ใช้งานได้
United States Computer Emergency Readiness Team (US-TERM) ได้นิยามอาการที่ถูกโจมตีโดยปฏิเสธการให้บริการไว้ดังนี้
การโจมตีโดยปฏิเสธการให้บริการอาจทำให้เกิดปัญหาบนอุปกรณ์เครือข่ายแวดล้อม นอกเหนือไปจากคอมพิวเตอร์ที่กำลังถูกโจมตี ตัวอย่างเช่น แบนด์วิดท์ของเราเตอร์ที่ตั้งอยู่ระหว่างอินเทอร์เน็ตกับแลน อาจถูกใช้ไปหมดกับการโจมตี ทำให้ไม่เพียงแค่เกิดปัญหาบนคอมพิวเตอร์เป้าหมายเท่านั้น แต่ยังส่งผลกระทบทั้งเครือข่ายและคอมพิวเตอร์เครื่องอื่นบนแลนด้วย
ถ้าการโจมตีขยายวงกว้างในสเกลที่ใหญ่เพียงพอ อุปกรณ์เครือข่ายที่บอบบางหรือตั้งค่าไม่ถูกต้องก็อาจส่งผลกระทบต่อการเชื่อมต่ออินเทอร์เน็ตทั้งภูมิภาคได้ โดยไม่ต้องมีความรู้หรือความตั้งใจของผู้โจมตี
รักบี้หญิงชิงแชมป์โลก
รักบี้หญิงชิงแชมป์โลก () เป็นการแข่งขันรักบี้ยูเนียนหญิงระหว่างประเทศ การแข่งขันจัดขึ้นทุก ๆ 4 ปี
เวลาในประเทศภูฏาน
เวลาในประเทศภูฏาน codice_1 เป็นเขตเวลามาตรฐานของประเทศภูฏาน ซึ่งกำหนดให้เร็วกว่าเวลาสากลเชิงพิกัด 6 ชั่วโมง () นอกจากนี้เวลาในประเทศภูฏานไม่มีช่วงออมแสง
เวลาในประเทศอิรัก
เวลาในประเทศอิรัก ใช้เขตเวลามาตรฐานอาระเบีย (AST) ซึ่งเร็วกว่าเวลาสากลเชิงพิกัด 3 ชั่วโมง () นอกจากนี้เวลาในประเทศอิรักไม่มีช่วงออมแสง
เวลาในประเทศกาตาร์
เวลาในประเทศกาตาร์ ใช้เขตเวลามาตรฐานอาระเบีย (AST) ซึ่งเร็วกว่าเวลาสากลเชิงพิกัด 3 ชั่วโมง () นอกจากนี้เวลาในประเทศกาตาร์ไม่มีช่วงออมแสง
เวลาในประเทศปาเลสไตน์
เวลาในประเทศปาเลสไตน์ ใช้เขตเวลามาตรฐานปาเลสไตน์ ซึ่งเร็วกว่าเวลาสากลเชิงพิกัด 2 ชั่วโมง ()
เบสบอลหญิงชิงแชมป์โลก
เบสบอลหญิงชิงแชมป์โลก () เป็นการแข่งขันเบสบอลหญิงระหว่างประเทศ
เลม่อนซุป (อัลบั้มเพลง)
เลม่อนซุป () เป็น สตูดิโออัลบั้ม ชุดที่ 3 ของ เลม่อนซุป โดยมีกระแสออกมามากมายเกี่ยวกับเปลี่ยนนักร้องนำและการพักงานของบิว รังสรรค์ ปัญญาใจ ที่ตัดสินใจไปศึกษาต่อและขอพักงานดนตรีเอาไว้ รวมถึง ใจ๋ กุลวรรธน์ ศรีกฤษณพล มือเบสที่ลาออกเพื่อไปศึกษาต่อต่างประเทศ จึงทำให้เกิดการเปลี่ยนแปลงสมาชิกในวงใหม่ ในตำแหน่งนักร้องนำ ซึ่งได้ กชณช เถียนชินวรา (ป่อง) มือเบสที่ถูกชักชวนจากเบ็นจึงได้มารับหน้าที่เป็นนักร้องนำต่อจากบิว และได้ สหรัฐ จิรวัฒนวิจิตร (ปอนด์) มาเสริมทัพรับหน้าที่ในตำแหน่งกีต้าร์อีกหนึ่งคน ซึ่งเริ่มปล่อยเพลงออกมาเป็นซิงเกิ้ลก่อน โดยในซิงเกิ้ลแรก ชื่อเพลงว่า Status ซึ่งก็ได้รับกระแสความนิยมที่ดีจนทำให้วงได้ตัดสินใจคลอดอัลบั้มชุดนี้ออกมา ซึ่งในด้านเนื้อร้องก็ยังคงเป็น บิว รังสรรค์ ที่ยังรับหน้าที่ดูแลเพลงในอัลบั้มทั้งหมด! เพลงที่
! ชื่อเพลง
! คำร้อง
! ทำนอง
! เรียบเรียง
! ความยาว
ไฟรักเกมร้อน
ไฟรักเกมร้อน เป็นละครโทรทัศน์ไทยที่สร้างครั้งแรกในปี พ.ศ. 2559 เป็นแนวโรแมนติก - ดราม่า โดยดัดแปลงมาจากบทประพันธ์ของ ณารา บทโทรทัศน์ โดย เบญจมาศ ดาลหิรัญรัตน์ ผลิตโดยค่ายพอดีคำ ของ ธงชัย ประสงค์สันติ วางแผนออกอากาศในวันจันทร์ ที่ 28 มีนาคม พ.ศ. 2559 – วันอังคาร ที่ 10 พฤษภาคม พ.ศ. 2559 ทาง สถานีโทรทัศน์สีกองทัพบกช่อง 7
ทะเลไฟ
ทะเลไฟ เป็นละครโทรทัศน์ไทยที่สร้างครั้งแรกในปี พ.ศ. 2559 เป็นแนวโรแมนติก - ดราม่า โดยดัดแปลงมาจากบทประพันธ์ของ ณารา บทโทรทัศน์ โดย เบญจมาศ ดาลหิรัญรัตน์ ผลิตโดยค่ายพอดีคำ ของ ธงชัย ประสงค์สันติ วางแผนออกอากาศในวันจันทร์ ที่ 16 พฤษภาคม พ.ศ. 2559 – วันอังคาร ที่ 5 กรกฎาคม พ.ศ. 2559 ทาง สถานีโทรทัศน์สีกองทัพบกช่อง 7
ตัวนำยวดยิ่งชนิดมีเหล็กเป็นองค์ประกอบ
ตัวนำยวดยิ่งชนิดมีเหล็กเป็นองค์ประกอบ () คือสารประกอบทางเคมีที่มีธาตุเหล็กเป็นองค์ประกอบ ซึ่งมีคุณสมบัติสภาพนำยวดยิ่ง ค้นพบในปี พ.ศ. 2549 โดยฮิเดโอะ โฮโซโนะ และทีมวิจัย จากสถาบันเทคโนโลยีโตเกียว ได้ทำการเตรียมสารตัวนำยวดยิ่งชนิด LaFePO และ LaFeAsO ที่เจือฟลูออรีน และวัดสมบัติทางไฟฟ้าพบว่าสารตัวนำยวดยิ่งดังกล่าวแสดงสมบัติตัวนำยวดยิ่งที่อุณหภูมิ 4 เคลวิน และ 26 เคลวิน ตามลำดับ ผลงานถูกตีพิมพ์ ในหัวข้อ "Iron-Based Layered Superconductor La[OF]FeAs (x = 0.05–0.12) with T = 26 K" ในปี พ.ศ. 2551 และในปี ค.ศ. 2008 ได้มีการค้นพบสารประกอบกลุ่มเหล็กพนิกไทด์ ( iron pnictide ) ซึ่งจากการค้นพบดังกล่าวอาจทำให้เกิดเปลี่ยนแปลงครั้งสำคัญ อย่างที่ทราบกันดีว่าตัวนำยวดยิ่งอุณหภูมิสูงโดยส่วนใหญ่จะเป็นสารประกอบประเภทคิวเพลท ( Cuprate ) และทฤษฎีที่ใช้ในการอธิบายตัวนำยวดยิ่งอย่างทฤษฎีบีซีเอส(BCS theory) ไม่สามารถอธิบายปรากฏการณ์บางอย่างของตัวนำยวดยิ่งอุณหภูมิสูงได้ครอบคลุม เช่น ปรากฏการณ์ไอโซโทป (Isotope effect) ซึ่งทฤษฎีบีซีเอสได้คำนวณไว้ว่า ตัวนำยวดยิ่งจะมีค่าสัมประสิทธิ์ไอโซโทป (isotope exponent) เป็น 0.5 แต่จากผลการทดลองวัดค่าสัมประสิทธิ์ไอโซโทปของตัวนำยวดยิ่งอุณหภูมิสูงพบว่ามีค่าอื่น ๆ ที่นอกเหนือจากการคำนวณได้ของทฤษฎีบีซีเอสดังนั้นการค้นพบตัวนำยวดยิ่งอุณหภูมิสูงที่มีเหล็กเป็นฐานจึงเป็นส่วนสำคัญที่ใช้ในการพัฒนาทฤษฎีที่ใช้ในการอธิบายตัวนำยวดยิ่งได้ดียิ่งขึ้น
ตัวนำชนิดนี้มีความน่าสนใจตรงที่ มีค่าสนามแม่เหล็กวิกฤตที่สอง (Upper critical field) ที่สูงมาก ส่งผลให้กระแสไฟฟ้าวิกฤต (Critical current) มีค่าสูงมากตามไปด้วย
https://en.wikipedia.org/wiki/Iron-based_superconductor
สถานีรถไฟคานาซาวะ
สถานีรถไฟคานาซาวะ () เป็นสถานีรถไฟหลักของเมืองคานาซาวะ จังหวัดอิชิกะวะ ดำเนินงานโดยบริษัทรถไฟญี่ปุ่นตะวันตก (JR ตะวันตก) ร่วมกับบริษัทรถไฟท้องถิ่น รถไฟอิชิกะวะ
ซะกุระ โอะดะ
ซะกุระ โอะดะ (ญี่ปุ่น: 小田さくら ;อักษรโรมัน: Oda sakura ;เกิด 12 มีนาคม พ.ศ. 2542) เป็นนักร้องหญิงชาวญี่ปุ่นสังกัดค่าย" เฮลโล! โปรเจกต์"
ปัจจุบันเธอคือหนึ่งในสมาชิกรุ่นสิบเอ็ดแห่งกลุ่มนักร้องหญิงเจ-ป็อป "มอร์นิง มุซุเมะ"
แอวูรา
แอวูรา () เป็นเมืองและเทศบาลแห่งหนึ่งทางตอนกลางของประเทศโปรตุเกส รวมทั้งเป็นเมืองหลักของเขตแอวูราและภูมิภาคอาเลงแตฌู (Alentejo) ในปี ค.ศ. 2011 เมืองนี้มีประชากร 56,596 คน บนพื้นที่ 1,307.08 ตารางกิโลเมตร วันหยุดประจำเทศบาลคือวันที่ 29 มิถุนายนของทุกปี
แอวูราเป็นแหล่งมรดกโลกของยูเนสโกแห่งหนึ่ง เนื่องจากตัวเมืองเก่าได้รับการอนุรักษ์ไว้อย่างดี มีกำแพงเมืองยุคกลางโอบล้อมไว้บางส่วน และมีสิ่งก่อสร้างจำนวนมากซึ่งมีอายุย้อนไปได้ถึงยุคทางประวัติศาสตร์หลายยุค เช่น เทวสถานโรมัน นอกจากนี้ แอวูรายังเป็นเมืองเดียวของโปรตุเกสที่เป็นสมาชิกเครือข่ายเมืองที่เก่าแก่ที่สุดของยุโรป
วินเนอร์
วินเนอร์ (; ) เป็นกลุ่มนักร้องชายจากประเทศเกาหลีใต้ เริ่มรวมวงในปี พ.ศ. 2557 ภายใต้สังกัด YG Entertainment วินเนอร์มีสมาชิก 5 คน คือ คังซึงยูน ,คิมจินอู อีซึงฮุน ซงมินโฮ และ นัมแทฮยอน(อดีตสมาชิก)
วงวินเนอร์รวมตัวกันครั้งแรกในรายการเรียลลิตี้ "Who is Next: WIN" ในฐานะ "ทีม A" โดยรายการเป็นการแข่งขันกับ "ทีม B" เด็กฝึกหัดของค่าย YG Entertainment เช่นกันเพื่อที่ทีมที่ชนะจะได้เดบิวต์เป็นวงบอยแบนด์ในรอบ 8 ปีหลังจากบิกแบง ในตอนจบของรายการ "ทีม A" ชนะการโหวตจากผู้ชมในการแข่งขันสามรอบและตั้งชื่อวงเป็น "WINNER"
หลังจากนั้น วินเนอร์ได้เดบิวต์ในเกาหลีในวันที่ 15 สิงหาคม 2557 ใน YG Family Concert และเดบิวต์ทางสื่อในวันที่ 17 สิงหาคม 2557 ในการแสดงอย่างเป็นทางการในรายการอินกีกาโย หลังจากนั้นวันที่ 10 กันยายน 2557 วินเนอร์ก็ได้เดบิวต์ที่ประเทศญี่ปุ่น
ก่อนเปิดตัวกลุ่มคังซึงยุนอดีต " Superstar K2 " ผู้เข้าประกวดสี่คนสุดท้าย คังซึงยุนตัดสินใจเซ็นสัญญากับ YG Entertainment ในปี 2011 ในปีเดียวกันซึงยุนได้แสดงละครซิทคอมในเรื่อง"High Kick3" ซึ่งอีซึงฮุนหนึ่งในสมาชิกได้มีการเข้าแข่งการประกวด K-pop Star SS1 และสุดท้ายตัดสินใจเซ็นสัญญาเข้าร่วมกับทาง YGCONFRESSION ( 2557 ) อัลบั้มเดบิวต์ 2014 S/S
I’M YOUNG ( 2559 ) มินิอัลบั้ม EXIT:E
[1st Album 2014 S/S] ( 2557 ) 
[Mini Album EXIT:E ] ( 2559 )
[ Single Album FATE NUMBER FOR ] ( 2560 )
[ Single Album OUR TWENTY FOR ] ( 2560 )
[ 2nd Album EVERYD4Y] ( 2561 )
สองหัวใจนี้เพื่อเธอ
สองหัวใจนี้เพื่อเธอ (ชื่อภาษาอังกฤษ : Two Spirits' Love) เป็นละครโทรทัศน์ไทย แนว โรแมนติก-ดราม่า-คอมเมดี-แฟนตาซี นำแสดงโดย มาริโอ้ เมาเร่อ, ชาลิดา วิจิตรวงศ์ทอง และนักแสดงชั้นนำอีกมากมาย เริ่มออกอากาศตอนแรกวันที่ 8 ตุลาคม พ.ศ. 2558ถึงวันที่18 พฤศจิกายน พ.ศ. 2558ออกอากาศทุกวันพุธ–พฤหัสบดี เวลา 20.15 - 22.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท โซนิกซ์ บูม 2013 จำกัด โดยผู้จัด ปิยะ เศวตพิกุล, ชุดาภา จันทเขตต์ ดัดแปลงจากบทประพันธ์โดย จินโจว บทโทรทัศน์โดย สร้างสรรค์, หลี่เจิน, โซนิกซ์ ทีม ควบคุมการดำเนินงานโดย ปิยะ เศวตพิกุล กำกับการแสดงโดย ชุดาภา จันทเขตต์
โดยละครโทรทัศน์เรื่องนี้ได้มีการออกฉายในประเทศจีนด้วย
ภาวะเสียความจำ
ภาวะเสียความจำ () เป็นการขาดความจำที่เกิดจากความเสียหายต่อสมอง โรคหรือการบาดเจ็บทางใจ ภาวะเสียความจำอาจเกิดได้ชั่วคราวจากการใช้ยาระงับประสาทและยานอนหลับชนิดต่าง ๆ ความจำอาจเสียได้ทั้งหมดหรือบางส่วนขึ้นอยู่กับขอบเขตของความเสียหายที่เป็นสาเหตุ
ภาวะเสียความจำมีสองชนิดหลัก ได้แก่ ภาวะเสียความจำไปข้างหลัง (retrograde amnesia) และภาวะเสียความจำไปข้างหน้า (anterograde amnesia) ภาวะเสียความจำไปข้างหลังคือความไม่สามารถดึงสารสนเทศที่เคยได้มาก่อนวันหนึ่ง ๆ ซึ่งปกติเป็นวันที่เกิดอุบัติเหตุหรือการผ่าตัด ในบางกรณี การเสียความจำสามารถขยายไปได้หลายทศวรรษ ส่วนบางกรณี บุคคลอาจเสียความจำไปไม่กี่เดือน ภาวะเสียความจำไปข้างหน้าคือความไม่สามารถส่งผ่านสารสนเทศใหม่จากคลังระยะสั้นไปคลังระยะยาว บุคคลที่มีภาวะเสียความจำชนิดนี้ไม่สามารถจำอะไรได้นาน ทั้งสองชนิดไม่จำเป็นต้องเกิดแยกกันเสมอไป สามารถเกิดภาวะเสียความจำทั้งสองชนิดในผู้ป่วยคนหนึ่งได้พร้อมกัน การศึกษาผู้ป่วย เช่น การศึกษาผู้ป่วยอาร์.บี. แสดงว่าภาวะเสียความจำทั้งสองชนิดเกิดได้พร้อมกัน
การศึกษาผู้ป่วยยังแสดงว่าภาวะเสียความจำตรงแบบสัมพันธ์กับความเสียหายต่อกลีบขมับใกล้กลาง (medial temporal lobe) นอกจากนี้ บางบริเวณของฮิปโปแคมปัส (บริเวณซีเอ1) เกี่ยวข้องกับความจำ การวิจัยยังแสดงว่าเมื่อบางบริเวณของไดเอ็นเซฟาลอน (diencephalon) ได้รับความเสียหายก็สามารถเกิดภาวะเสียความจำได้ การศึกษาสมัยหลังแสดงสหสัมพันธ์ระหว่างการขาดโปรตีนอาร์บีเอพี48 (RbAp48) กับการเสียความจำ ในผู้ที่มีภาวะเสียความจำ จะยังมีความสามารถระลึกสารสนเทศทันที (immediate information) อยู่ และอาจยังสามารถก่อความจำใหม่ได้ ทว่า สังเกตได้ว่าความสามารถเรียนสิ่งใหม่และดึงสารสนเทศเก่าลดลงอย่างรุนแรง ผู้ป่วยสามารถเรียนความจำกระบวนการ (procedural knowledge) ใหม่ได้อยู่ นอกจากนี้ การเตรียมการรู้ (priming) ทั้งความรู้สึกและความคิด สามารถช่วยผู้เสียความจำในการเรียนความรู้ชนิดไม่ประกาศ (non-declarative knowledge) ใหม่ได้ ผู้ป่วยที่เสียความจำยังคงมีทักษะทางปัญญา ภาษาและสังคมอยู่พอควรแม้มีความสามารถระลึกสารสนเทศบางอย่างที่เคยประสบในช่วงการเรียนก่อนหน้าบกพร่องไปมาก
กัชไกช์
กัชไกช์ () เป็นเมืองและเทศบาลชายฝั่งแห่งหนึ่งในประเทศโปรตุเกส ตั้งอยู่ห่างจากกรุงลิสบอนไปทางทิศตะวันตกประมาณ เป็นย่านชานเมืองหลวงที่มีผู้คนจากหลากหลายชาติและเป็นหนึ่งในเทศบาลที่มั่งคั่งที่สุดของประเทศ ณ ปี ค.ศ. 2011 เมืองนี้มีประชากร 206,479 คน บนพื้นที่ 97.40 ตารางกิโลเมตร
กัชไกช์ตั้งอยู่ริมชายฝั่งอึชตูริล (ตั้งชื่อตามเมืองอึชตูริลซึ่งเป็นเมืองหนึ่งในเขตเทศบาลกัชไกช์) ในภูมิภาคย่อยมหานครลิสบอน () เดิมเป็นหมู่บ้านชาวประมงแห่งหนึ่ง ภายหลังมีชื่อเสียงในฐานะสถานพักตากอากาศของราชวงศ์โปรตุเกสในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 ทุกวันนี้ เมืองนี้เป็นสถานที่พักร้อนยอดนิยมของนักท่องเที่ยวทั้งชาวโปรตุเกสและชาวต่างประเทศ ในเขตเทศบาลกัชไกช์มีท่าอากาศพาณิชย์หนึ่งแห่งที่ให้บริการพื้นที่รอบเมืองหลวง คือ ท่าอากาศยานเทศบาลกัชไกช์ ตั้งอยู่ในเมืองตีรึช เขตเซาดูมิงกุชดือรานา
ซอฟต์บอลหญิงชิงแชมป์โลก
ซอฟต์บอลหญิงชิงแชมป์โลก () เป็นการแข่งขันซอฟต์บอลหญิงระหว่างประเทศ
ฟุตบอลเอเชียเยาวชนอายุไม่เกิน 19 ปี 2016
การแข่งขัน ฟุตบอลเอเชียเยาวชนอายุไม่เกิน 19 ปี 2016 เป็นการแข่งขันครั้งที่ 39 ของ ฟุตบอลเอเชียเยาวชนอายุไม่เกิน 19 ปี เป็นการแข่งขันทัวร์นาเมนต์ฟุตบอลยุวชนที่จัดขึ้นสองปีต่อครั้ง จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติประเภทชายรุ่นอายุไม่เกิน 19 ปี จากแต่ละชาติสมาชิกของพวกเขา ทัวร์นาเมนต์จัดขึ้นในประเทศบาห์เรน ตามประกาศของ เอเอฟซี เมื่อวันที่ 3 มิถุนายน พ.ศ. 2558 การแข่งขันในปัจจุบันมีกำหนดที่จะลงเล่นระหว่างวันที่ 13–30 ตุลาคม พ.ศ. 2559 ทั้งหมด 16 ทีมที่ได้ลงเล่นในทัวร์นาเมนต์
สี่ทีมที่เข้ารอบรองชนะเลิศของการแข่งขันจะได้สิทธิ์สำหรับ ฟุตบอลเยาวชนชิงแชมป์โลกอายุไม่เกิน 20 ปี 2017 ในเกาหลีใต้ ขณะที่เกาหลีใต้จะได้คุณสมบัติอัตโนมัติสำหรับฟุตบอลเยาวชนชิงแชมป์โลกอายุไม่เกิน 20 ปี 2017 ในฐานะเจ้าภาพ หากพวกเขาติดอันดับหนึ่งในสี่ของการแข่งขัน ทีมอันดับที่ห้า (กล่าวคือ การเป็นผู้แพ้รอบก่อนรองชนะเลิศที่มีสถิติดีที่สุดในทัวร์นาเมนต์) ก็จะได้สิทธิ์สำหรับ ฟุตบอลเยาวชนชิงแชมป์โลกอายุไม่เกิน 20 ปี 2017
การจับสลากสำหรับรอบคัดเลือกมีขึ้นเมื่อวันที่ 5 มิถุนายน พ.ศ. 2558 ทั้งหมด 43 ทีมที่ถูกจับสลากอยู่ในสิบกลุ่ม กับทีมชนะเลิศสิบกลุ่มและห้าทีมรองชนะเลิศที่ดีที่สุดในการคัดเลือกสำหรับรอบสุดท้าย ร่วมกับบาห์เรนที่ได้สิทธิ์อัตโนมัติในฐานะเจ้าภาพ แต่ยังจะต้องแข่งขันในรอบคัดเลือก
รอบคัดเลือกจะลงเล่นระหว่างวันที่ 28 กันยายน–6 ตุลาคม พ.ศ. 2558
ด้านล่างนี้คือทีมที่ผ่านเข้ารอบสำหรับทัวร์นาเมนต์รอบสุดท้าย
การแข่งขันจะลงเล่นในสองสนาม:
การจับสลากรอบสุดท้ายจะมีขึ้นในวันที่ 10 สิงหาคม ค.ศ. 2016 ในเมืองมานามา ประเทศบาห์เรน.
แชมป์และรองแชมป์กลุ่มจะได้ผ่านเข้าสู่ รอบก่อนรองชนะเลิศ
เวลาทั้งหมดเป็นเวลาท้องถิ่น, AST ().
ในรอบแพ้คัดออก, ต่อเวลาพิเศษ และ การยิงจุดโทษตัดสิน เป็นวิธีที่จะใช้ตัดสินหาผู้ชนะในกรณีที่จำเป็น
ผู้ชนะจะได้ผ่านเข้ารอบสำหรับ ฟุตบอลโลกเยาวชนอายุไม่เกิน 20 ปี 2017.
ห้าทีมต่อไปนี้มาจากเอเอฟซีได้ผ่านเข้ารอบสำหรับ ฟุตบอลโลกเยาวชนอายุไม่เกิน 20 ปี 2017. เกาหลีใต้เข้ารอบในฐานะเจ้าภาพ.
พิทพล โชติสรยุทธ์
พิทพล โชติสรยุทธ์ เกิดเมื่อวันที่ (20 พฤศจิกายน พ.ศ. 2506- ) อดีตวง แกรนด์เอ็กซ์ ตำแหน่ง Piano & Keyboards, นักแสดง, นักร้อง, นักโฆษณา, โปรดิวเซอร์ และนักแต่งเพลง
จบการศึกษาระดับประถมจาก โรงเรียนอัสสัมชัญบางรัก  ระดับมัธยมศึกษาจาก โรงเรียนเตรียมอุดมศึกษา ระดับอุดมศึกษาจาก คณะรัฐศาสตร์ จุฬาลงกรณ์มหาวิทยาลัย (2526)
และปริญญาโทจาก คณะพาณิชย์ศาสตร์และการบัญชี MBA จุฬาลงกรณ์มหาวิทยาลัย (2531)
1.   “ ไฟโชนแสง ”  TV 3 – ร้องนำโดย ศรัณยู วงศ์กระจ่าง , ชัญญ่า โกคีโน่
2.   “ ไม้เมือง ”  TV 3 –  ร้องนำโดย เจนนิเฟอร์ คิ้ม
3.   “ เขยบ้านนอก ”  TV 3 – ร้องนำโดย วิยะดา โกมารกุล ณ.นคร , สมา สวยสด
4.   “ แก้วกลางดง ”   TV 3 – ร้องนำโดย ลิน่า ลีนุตะพงษ์ , ฉมาวงศ์ สุริยะจันทร์
5.   “ ทีเด็ดครูพันธุ์ใหม่ จิตพิสัยเดือด ”  TV 3 – ร้องนำโดย รุ่งรัตน์ กุยสุวรรณ
6.   “ น้องใหม่ ร้ายบริสุทธิ์ ”  TV 3 - ร้องนำโดย รุ่งรัตน์ กุยสุวรรณ
7.   “ แดนพิศวง ” TV 3
8.   “ ฟ้าโอบดินอุ่น ”  TV 5 –  ร้องนำโดย วิยะดา โกมารกุล ณ.นคร , ชรัส เฟื่องอารมย์
9.   “ กระท่อมโสมจันทร์ ” TV 7– ร้องโดย ยุรนันท์ ภมรมนตรี , วีรินทร์ อนันตพัฒนาวงศ์
10. “ มัจจุราชสีน้ำผึ้ง ”  TV 7 –  ร้องนำโดย  วรรณิภา แจ้งสว่าง
11. “ พ่อม่ายทีเด็ด ”  TV 7 –  ร้องนำโดย ศรัณยู วงษ์กระจ่าง
12. “ น้ำตาลใกล้มด ” TV 7 – ร้องนำโดย ธานินทร์ เคนโพธิ์ - ทาริกา บุญญเศวต
13. “ ผู้ชายก็ท้องได้ ”  TV 7 – ร้องนำโดย รุ่งรัตน์ กุยสุวรรณ
1. TOYOTA – It’s My Style / Coperate Image / โตโยต้าประเทศไทย
2. HONDA Motorcycle – Honda Dream / มอเตอร์ไซด์ฮอนด้า “ดรีม”
3. HINO
4. Hyndai - Excel
5. Suzuki - Akira
6. ปูนตรางูเห่า
7. Bridgestone - Philo Tire
8. Slumberland
9. IBC Cable TV
10. CANNON - Big Zoom Camera
11. Ice Cream Wall's
12. Nippon Paint - Nippon Color
13. BR Powder
14. Deterdome - Shower Cream
15. Dr. Montre - Facing Cream
16. Yam Yam – Instant Cup Noodle / ยำยำ
17. SCS.- Student Shoes / รองเท้านักเรียนเอสซีเอส
18. Attack - / ผงซักฟอกแอทแทค สูตรใหม่
19. Babi Mild - น้ำยาล้างขวดนม
20. Nice Day Nice Safe
21. SMS Aluminium
22. 1154 Talking Yellow Pages
23. Central Air / เครื่องปรับอากาศเซ็นทรัลแอร์ ชุดมรดกเจ้าคุณปู่
24. Ayam Brand – Mackerel in Tomato Sauce / ปลาแมคเครลกระป๋องตรา อะยัม
25. Birdy Ice Coffee / กาแฟกระป๋องเบอร์ดี้
26. Fitne’ - เครื่องดื่มตราฟิตเน่
27. Cornae – American Corn Snack / ข้าวโพดอบกรอบคอนเน่
28. Narai Pizzaria – Pizza / นารายณ์ พิซเซอเรีย
29. Hart Beat - Candy / ลูกอม ฮารท์บีท
30. Roza Tuna – Sardine in Tomato Sauce / ปลาทอดราดพริก โรซ่า
31. Cabaret - Candy  / ลูกอมสอดตราคาบาเร่ต์
32. Cougar - Milk Flavoured Candy / ลูกอมคูก้า
33. My Mint – Mint Favoured Candy / ลูกอมมายมิ้นท์
34. Glico – Porky & Alfie &Milk Chocolate Confectionery  - กูลิโกะคาปูลิโก้
35. Spagetto – Jelly Candy / ขนมเยลลี่ ตราสปาเก๊ตโต้
36. Hobby - Peanuts  / ถั่วแผ่นตราฮอบบี้
37. Philo - Candy / ลูกอมฟิลโล
38. Momento – Candy / ขนมกรอบ โมเมนโต้
39. My Kiss – Candy / ลูกอมมายคิส
40. Gramoxon / ยาฆ่าหญ้ากราม็อคซิล
41. Push Pop & Ring Pop – Jelly / ลูกอมฟุ๊ชป็อป และ ริงป็อป
42. Vitamilk – Soy Milk / นมไวตามิลค์
กรรมการผู้จัดการ บริษัท รอคเกตเตอร์ แอด แอนด์ เรคคอร์ดส์ จำกัด
ผลิตสื่อโฆษณาเสียงภาษาไทยให้กับภาพยนตร์ต่างประเทศhttps://www.facebook.com/PetchPitapol
ฮอกกี้หญิงชิงแชมป์โลก
ฮอกกี้หญิงชิงแชมป์โลก () เป็นการแข่งขันField hockeyหญิงระหว่างประเทศ
โชว์ปิงปอง
โชว์ปิงปอง () เป็นการแสดงเวทีรูปแบบหนึ่งซึ่งมีในคลับเปลือย (strip club) โดยมักในประเทศไทยมากที่สุด การแสดงประกอบด้วยหญิงใช้กล้ามเนื้อเชิงกรานของตนจับ ปล่อยหรือเป่าวัตถุจากช่องคลอดของตน ลูกปิงปองเป็นวัตถุที่ใช้แพร่หลายที่สุด แต่ก็มีใช้เชือกยาว นกหวีด ปากกา บุหรี่ เทียน ลูกดอก ลูกข่าง ขวด ประทัด ใบมีดโกนและไม้เกียบ สมาชิกผู้ชมที่เป็นชายอาจถูกนำขึ้นยกพื้นเต้นให้ถือลูกโป่งระหว่างที่มีการปาลูกดอกใส่ หรือหญิงอาจปาลูกดอกใส่ลูกโป่งที่ถูกผูกกับเก้าอี้ของลูกค้าไปทั่วโต๊ะ อีกกิจกรรมหนึ่ง คือ การปาปลาทองเข้าโถ หรือการยัดกบตัวเขื่องเข้าไปดูว่าเธอเก็บไว้ข้างในได้นานเท่าไร